Émané ya iku, niyat beciké Chongzhen kaalangan déning korupsi kang wis ana ing pamréntahan lan kas nagara kang wiwit èntèk. Perkara iki ngangèlaké dhèwèké kangggo golèk pejabat kang kompetèn kanggo ngisi posisi wigati ana ing pamaréntahan. Kang luwih parah manèh ya iku sipat saka Chongzhen kang paranoid, dhèwèké luwih cubriya marang pejabat-pejabat kang kompetèn lan nibakaké ukuman pati kanthi sembrana marang para pejabat mau. Salah sijiné kang dadi kurbané ya iku Yuan Chonghuan, jéndral kang duwé jasa gedhé kanggo nahan serangan suku Manchu ana ing wates lor.